කීප වතාවක්ම කබරයා දැමීමෙන් බොක්කේ තිබූ අවසන් බත් ඇටයද පොළවට මුදාහැරි නගා කොලුවා රථයේ පසු පස ආසනයේ සුව නින්දකට වැටුනි.මේකා මෙහෙම නිදියද්දි කොහොමද තව කෙනෙක් පිටිපස්සෙ ඉඳගන්නෙ...හොරට බීලත් මේකව ඇඳගෙන වැටුනනෙ හැබෑට...සෑර් සිටින්නේ විස්සෝපයෙනි.දෙහිගෙඩියක්වත් යටි පතුල් දෙකේ උලලා මේකව කෙලින් කරගමු...නැත්තං දෙණියායට යන්න වෙන්නෙ නෑ කළුවර වැටෙන්නට කලියෙන්...සෑර්ගේ යෝජනාව අනුව ගෙයක් දොරක් නොපෙනෙන ඉසව්වක බේබදු නගාට දෙහි ගෙඩියක් සොයා මහා මෙහෙයුමක් ආරම්භ කළෙමු.නගා සමග රථය තනිකොට අප හුදෙකලා ඉසව්වක නිවෙසක් සොයා ඉදිරියට ඇදෙමින් සිටින්නෙමු.